สังคมข่าวหุ้นเล็กเซียวหงส์
 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 19 พฤษภาคม พ.ศ. 2558ดัชนีหุ้นไทยปิดตลาด 1,510.41 จุด ลดลง 1.78 จุด มูลค่าซื้อขาย 31,613 ล้านบาท แนวโน้มดัชนีวันนี้มีแนวรับ 1,510 จุด ส่วนแนวต้าน 1,525 จุด
19 พ.ค. 2558

 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 19 พฤษภาคม พ.ศ. 2558ดัชนีหุ้นไทยปิดตลาด 1,510.41 จุด ลดลง 1.78 จุด มูลค่าซื้อขาย 31,613 ล้านบาท แนวโน้มดัชนีวันนี้มีแนวรับ 1,510 จุด ส่วนแนวต้าน 1,525 จุด
****หุ้นGPSC ตกฟากผิดเวลา เข้าเทรดวันแรก ราคาหลุดจองตั้งแต่เปิดตลาด แม้มีแรงฮึดขึ้นมาแตะจอง 27 บาทแต่สุดท้ายปิดตลาด 26 บาท ทำให้นักลงทุนใจคอไม่ค่อยดี แต่เอาเถอะหุ้น GPSC ไม่ต่างอะไรกับหุ้นแม่ PTT ที่เข้าเทรดวันแรกเป็นแบบนี้อยู่เป็นปีแต่หลังจากนั้นพาเหรดขึ้นอย่างต่อเนื่อง จึงเชื่อว่าGPSC จะเป็นลักษณะเช่นเดียวกัน ที่สำคัญราคาพื้นฐานเกิน 30 บาท
****หุ้น EFORL ราคาร้อนแรงไม่หยุด ว่ากันว่าจุดนัดพบอยู่แถวๆ 1.40-1.50 บาท จะวิ่งไปถึงหรือไม่ ต้องว่ากันไป แต่ทว่า P/E เกือบ 40 เท่า ดูออกอาการเสี่ยงไม่น้อย เพราะหากมูลค่าการซื้อขายสูง และ P/Eเกิน 40 เท่า อาจเข้าข่ายโดน Cash Balance ได้เหมือนกัน
****หุ้นPTT ย่อตัวลงมาน่าซื้อสะสมจริงๆ และด้วยราคาน้ำมันขยับขึ้นแบบนี้ จึงทำให้หุ้น PTT กลายเป็นเป้าหมาย “ซื้อสะสม” แต่ไม่ใช่เก็งกำไรระยะสั้นนะครับ เพราะราคาพื้นฐานเฉลี่ยอยู่ที่ 390-400 บาท นับว่าพอมีอัพไซด์พอสมควรทีเดียว
****หุ้นVGI มีความชัดเจนอีกขั้นหนึ่ง กรณีเข้าซื้อหุ้น “แอลอีดี แอ๊ดวานซ์” ในฐานะเจ้าของสิทธิ์บริหารสื่อโฆษณาในสนามบิน 13 แห่งทั่วประเทศ โดยล่าสุดVGI แจ้งว่าได้เข้าซื้อหุ้น “แอลอีดี แอ๊ดวานซ์” สัดส่วน 20% เป็นที่เรียบร้อยแล้วตั้งแต่ 15 พ.ค.58 ที่ผ่านมา เอ้าโปรดทราบกันจร้า..!
****หุ้น AI-AIE ต้องเผชิญ “วิบากกรรมงบการเงิน” กันต่อไป หลังผู้สอบบัญชีไม่รับรองงบการเงินปี 2557 จนเป็นแผลลามมาถึงไตรมาส 1/58 ทำให้ตลท.ต้องแขวนป้าย SP (ห้ามซื้อขายหุ้น) เสียดายจริงๆ ไม่รู้เรื่องนี้จะจบลงแบบใดกันแน่..!?
****หุ้น CBG หรือ “หุ้นพี่บาว” ช่วงนี้ “ทรวดทรงองเอว” ใช้ได้จริงๆ ราคาล่าสุด 42.25 บาท จึงน่าติดตามชมจริงๆ ดูตามสัญญาณเทคนิคแนวต้านอยู่ที่ 45-47 บาท แต่กลยุทธ์ช่วงนี้ “ย่อตัวลงมาค่อยซื้อ” อย่าใช้วิธีไล่ตามมันเสี่ยงเกินไป
****หุ้น ROBINS เป็น “หุ้นห้าง” ที่น่าซื้อลงทุน แม้งบไตรมาส 1/58 ออกมาไม่ซู่ซ่ามากนักเติบโตแค่ 14% แต่จัดเป็นหุ้นมีอนาคตอีกตัวหนึ่ง ว่ากันว่าตัวเลขกำไรปีนี้แนวโน้มเติบโตไม่ต่ำกว่า 19% จึงถือว่าเหมาะซื้อลงทุนระยะยาวเช่นกัน
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลกเพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight” โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz. การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 